Diari Oficial de la Generalitat Valenciana


Sumari del DOGV 3629, del 18-11-1999 (1999/9535)

RESOLUCIÓ de 22 de setembre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que concedeix l'acreditació a l'Hospital Comarcal de la Ribera, d'Alzira (València), per fer extraccions d'os de donants vius i implantacions de teixit ossi i tendinós.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3629

Data del DOGV
:   18-11-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9535


Data del document
:   22-09-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * trasplantament d'òrgans
    * establiment hospitalari

RESOLUCIÓ de 22 de setembre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que concedeix l'acreditació a l'Hospital Comarcal de la Ribera, d'Alzira (València), per fer extraccions d'os de donants vius i implantacions de teixit ossi i tendinós. [1999/X9535]
  
Vista la sol·licitud d'acreditació de l'Hospital Comarcal de la Ribera, d'Alzira (València), per fer extraccions d'os de donants vius i implantacions de teixit ossi i tendinós.
  
Antecedents de fet
  
Primer. El senyor Alberto de Rosa Torner, com a director i en representació de l'Hospital Comarcal de la Ribera, d'Alzira (València), presentà la sol·licitud d'acreditació d'aquest centre per fer extraccions d'os de donants vius i implantacions de teixit ossi i tendinós.
  
Segon. La Direcció del Programa de Trasplantaments de la Comunitat Valenciana ha informat favorablement sobre l'acreditació sol·licitada.
  
Tercer. La Direcció Territorial de Sanitat de València ha comprovat que el centre té tots els requisits per a aquesta acreditació.
  
Fonaments jurídics
  
Primer. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent segons el que disposen l'Ordre d'11 de desembre de 1992, de la Conselleria de Sanitat i Consum, i els decrets 27/1987, de 30 de març, i 87/1999, de 30 de juliol, en relació amb el punt primer de l'apartat g), punt primer, de l'article 14 del Reial Decret 278/1980, de 25 de gener.
  
Segon. S'ha complit el que estableix l'article 24.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Concedir l'acreditació per fer extraccions d'os de donants vius i implantacions de teixit ossi i tendinós a l'Hospital Comarcal de la Ribera, situat a la carretera Alzira'Corbera, km. 1, d'Alzira (València). Aquesta acreditació serà vàlida durant un període de cinc anys a partir de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmès a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat, en el termini d'un mes comptador des de l'endemà de la data de la notificació.